section_heading: Početak
paragraph_text: Podrijetlom iz Rastdorfa, inženjer Aloys Wobben osnovao je tvrtku Enercon 1984. godine u Aurichu. Prvi proizvod koji je tvrtka razvila bila je vjetroturbina E-15/16, a četiri godine nakon E-17 i E-32. Proboj za tvrtku došao je 1993. godine kada je Enercon uveo E-40 vjetroturbinu (serija 500 kW), prvu generaciju vjetroturbina bez pogona sa zupčanikom. U isto vrijeme započela je proizvodnja lopatica rotora u namjenski osnovanoj tvrtki Aero. Dvije godine nakon E-40, Enercon je napravio veliki ekonomski proboj proizvodnjom vjetroturbina E-66 kojih je bilo prodano u više od 2000 primjeraka. Kupnjom proizvodnog pogona u Sorocabi u Brazilu 1996. godine započelo je međunarodno širenje tvrtke.